**SAVO-CUP 2023 SÄÄNNÖT**

 SISÄLLYSLUETTELO

**1. Tarkoitus**

**2. Osanotto-oikeus**

**3. Osallistuminen**

**4. Ilmoittautuminen**

**5. Palkinnot**

**6. Peruskoulutus**

**7. Kilpailutoimitsijat**

**8. Sääntötulkinnat**

**9. Vastuu, lisenssit**

**10. Lippumerkit**

**11. Lähtö**

**12. Virheellinen lähtö**

**13. Vilppilähtö**

**14. Ajo kilpailussa**

**15. Katsastus**

**16. Ohjaajakokous**

**17. Kilpailijan ajovarustus**

**18. Aika-ajo**

**19. Ajotapa**

**20. Lähtöjärjestys**

**21. Osakilpailun lopputulokset**

**22. SAVO-CUP mestaruus**

**23. Kilpailuluokat**

**24. Punnitus**

**25. Auton rakenne**

**26. Renkaat**

**27. Moottorit**

**28. Polttoaine**

**29. Autojen numerointi**

**30. Kilpailuohjelma ja yhteyshenkilöt**

**31. Sääntöjen hyväksyminen**

**32. Kilpailuaikataulu**

1. Tarkoitus

AL:n FK-kerho Kuopio järjestää alueen 3 seurojen kanssa vuosittain SAVO-CUP nimisen kilpailusarjan, jonka tarkoituksena on opastaa nuoria ajajia karting toiminnassa, sääntöihin tutustuttamisessa ja käyttäytymiseen radalla sekä antaa kilpailukokemusta harrastajalisenssin omaaville ja sekä alempien luokkien kilpailulisenssin omaaville kuljettajille. Savo -Cup alueeseen kuuluu myös Varkaus ja Savonlinna.

2. Osanotto-oikeus

SAVO-CUP on harjoituskilpailu, johon voivat osallistua kohdan 23 luokkajaon vaatimukset täyttävät karting kuljettajat, jotka kuuluvat alue 3:lla toimivaan karting –kerhoon, ja joiden lisenssi on kyseisen seuran kautta hankittu. Muut kuin alueen 3 kuljettajat voivat osallistua yksittäisiin kilpailuihin niin, ettei heitä huomioida Cup-pisteissä. Varkauden ja Savonlinnan kuljettajat osallistuvat tasavertaisina pistelaskuun.

3. Osallistuminen

SAVO-CUP:n osallistumismaksu on 40,- €/ kilpailu, joka maksetaan ilmoittautumisenyhteydessä kilpailupaikalla. Ekomaksu 10,- € /viikonloppu. Sis. Sähkön, veden / saunan ja jätehuollon. 15 € lisämaksulla / luokka, voi kuljettaja osallistua esim. kahteen luokkaan. Osallistumismaksut käytetään järjestämiskuluihin ja palkintoihin.

4. Ilmoittautuminen

Ennakkoilmoittautuminen kuhunkin osakilpailuun suoritetaan Kiti-järjestelmänkautta kilpailua edeltävän viikon maanantai-iltaan kello 24:00 mennessä. Jälki-ilmoittautumisesta järjestäjällä mahdollisuus periä 10 € lisämaksun. Mahdolliset peruutukset suoraan kilpailun yhteyshenkilölle. Kilpailun järjestäjän on hoidettava Kitiin ilmoittautumismahdollisuus ennen kilpailua.

5. Palkinnot

Osakilpailupalkinnot jaetaan kunkin luokan kolmelle (3) parhaalle sekä vähintään puolelle ko. luokan osallistujista. Luokissa Cadett ja Micro kaikki palkitaan kaikki. SAVO-CUP kilpailusarjaan osallistuneet (vähintään 2 osakilpailua) kilpailijat saavat palkinnon kauden päättävässä palkintojenjakotilaisuudessa.

6. Peruskoulutus

SAVO-CUP:n osallistuvat karting-kerhot velvoitetaan kouluttamaan kilpailijansa siten, että he tuntevat nämä säännöt, käyttäytymisen radalla sekä ryhmäajokuviot. Huoltaja vastaa viime kädessä kuljettajan kelpoisuudesta kilpailuun.

7. Kilpailutoimitsijat

Kukin kilpailupaikkakunta järjestää itsenäisesti osakilpailussa tarvittavat toimitsijat. Toimitsijatehtävät ovat seuraavat: **kilpailujohtaja, turvallisuuspäällikkö, katsastuspäällikkö, ja ratatuomareiden päällikkö**, näillä henkilöillä on oltava voimassa oleva toimitsijalisenssi. Lisäksi osakilpailussa on oltava **kilpailusihteeri, tuloslaskenta,** **lähdönjärjestäjä ja ratatuomarit.**

Kilpailutoimitsijoiden tehtävät ja valtuudet on määritelty vuoden 2023SÄÄNTÖKIR-JASSA.Erityisesti on kiinnitettävä huomiota kilpailijoiden turvallisuuteen. Kilpailun ajaksi on **järjestettävä ensiapuryhmä paikalle**. Lisäksi paikalla on oltava radan turvallisuustarkastuksen mukainen **ensiapuhenkilöstö.** Päätoimihenkilöiden välille on järjestettävä luotettava radioyhteys. Lisäksi on oltava riittävä määrä järjestysmiehiä henkilöiden poistamiseksi rata-alueelta.

8. Sääntötulkinta

Kaikki ne sääntökohdat, joita SAVO-CUP 2023 säännöissä ei mainita, ovat SÄÄNTÖKIRJA 2023 mukaiset. HUOM. Edellä mainitusta poiketen. Etupuskurin kiinnitys ei tarvitse olla 2023 säännön mukainen.

9. Vastuu

Kilpailijoilla on oltava AKK:n peruslisenssi tai tutustumislisenssi sekä alle 18-vuotiaan huoltajalla huoltajalisenssi. Kilpailun järjestäjä ei vastaa mahdollisista loukkaantumisista tai taloudellisista vahingoista.

10. Lippumerkit

**SAVO-CUP:ssa ovat käytössä seuraavat lippumerkit:**

Käytössä ovat seuraavat lippumerkit: Kilpailun johtajan tai hänen apulaisensa käytössä. Voidaan käyttää myös sähköistä viestintäjärjestelmää. Järjestelmän toimivuus sekä näkyvyys tarkastetaan ennen jokaista kilpailua tuomariston puheenjohtajan toimesta. • Kansallislippu tai sinivalkoinen lippu: Kilpailun tai aika-ajon lähtölippu. • Punainen lippu (heiluva): Kilpailun johtajan sekä ratavalvontapisteiden käytössä. Kilpailun keskeyttäminen, täydellinen ja ehdoton pysähtyminen turvallisesti kilpailun johdon osoittamaan paikkaan. • Mustavalkoinen ruutulippu (heiluva): Kilpailun päättyminen. • Musta lippu ja numero (liikkumaton): Ohjaajan täytyy välittömästi ajaa ratavarikolle tai erikseen määritetylle paikalle ja ilmoittautua kilpailun johtajalle, joka ratkaisee, saako ohjaaja jatkaa kilpailua. • Musta lippu, jossa oranssi ympyrä ja numero (liikkumaton): Näytetään kuljettajalle, jonka kartissa on tekninen vika. Kuljettajan täytyy heti seuraavalla kierroksella poistua ratavarikolle. Ohjaaja saa mahdollisesti jatkaa korjauksen jälkeen. • Mustasta ja valkoisesta kolmiosta muodostuva lippu ja numero (liikkumaton): Varoitus ennen mahdollista hylkäämistä. • Sininen lippu, jossa punainen vinoristi ja (liikkumaton): Näytetään ohjaajalle, joka on juuri ohitettu tai tullaan kohta ohittamaan kierroksella. Ohjaajan on lakattava ajamasta kilpaa, siirryttävä pois ajolinjalta ja ajettava varikolle. • Sininen lippu: Näytetään ohjaajalle, jota ollaan ohittamassa kierroksella. • Liikkumaton sininen lippu: sinut ohitetaan kierroksella, säilytä ajolinjasi. • Liikkuva sininen lippu: yksi tai useampi kilpailija haluaa ohittaa sinut, päästä heidät ohi. • Vihreä lippu (heiluva): Rata selvä. Voidaan tarvittaessa käyttää myös kilpailun johtajan toimesta lähettämiseen lämmittelykierrokselle tai harjoitusajoon. Ratavalvontapisteissä: • Keltainen lippu (heiluva): • Keltaisen lipun vaikutusalue päättyy lippupisteeseen, jossa ei liputeta keltaista lippua. • Yksi keltainen: Vaara, hidasta, ohittaminen kielletty, varaudu väistämään. Radan reunalla tai osittain radalla on kolari tai tukos. 2023 223 • Kaksi keltaista: Vaara, hidasta, ohittaminen kielletty, varaudu pysähtymään. Rata kokonaan tai osittain tukossa. • Valkoinen lippu (heiluva): Hitaasti liikkuva ajoneuvo radalla. • Keltainen lippu punaisin raidoin (liikkumaton): Liukas rata esim. öljyn tai veden takia. Lippua näytettävä neljän kierroksen ajan, ellei radan pinta palaa normaaliksi sitä ennen. • Punainen lippu (heiluva): lähdön keskeyttäminen. 5

11. Lähtö

Kuljettajien tulee olla avustajineen lähdön keräilyalueella **viimeistään 5 min ennen aikataulun mukaista lähdön alkamisaikaa**. Master-auto määrää nopeuden, jota ryhmityksessä käytetään. Sen tulee ajaa koko ajan tasaisesti karting autoille sopivaa nopeutta. Kilpailijoiden tulee pitää keskinäiset lähtöpaikkansa. Jos jokin kilpailija jää ryhmityksestä, on muodostelmaan jätettävä aukko, jotta asianomaisella on mahdollisuus ajaa omalle lähtöpaikalleen.

Kilpailijat ovat lähettäjän käskynalaisuudessa siitä hetkestä alkaen, kun heidät päästetään radalle vihreätä lippua näyttämällä. Ulkopuolista apua käynnistykseen saa käyttää vain lähtömerkin antamiseen saakka. Kilpailun ajosäännöt ovat voimassa siitä hetkestä alkaen, kun lähtö tapahtuu. Radoilla, joiden lähtösuoralle on maalattu ajokäytävät, tulee kuljettajan ajaa tätä määrättyä lähtökäytävää pitkin tasaista nopeutta käyttäen. Omalta käytävältä pois siirtyminen on kielletty, ennen kuin lähtömerkki on annettu. Kiihdyttäminen on sallittu lähtömerkin antamisen jälkeen, kun ensimmäinen rivi on ylittänyt keltaisen viivan. Lähettäjä ei ole velvollinen odottamaan jälkeen jääneitä, vaan hänellä on oikeus antaa lähtömerkki oltuaan tyytyväinen ryhmitykseen.

12. Virheellinen lähtö

Kilpailija syyllistyy virheelliseen lähtöön, mikäli hän hidastaa tai kiihdyttää ennen lähtömerkin antamista, tai siirtää autoaan sivusuunnassa ryhmityksessä. Ajajalle ilmoitetaan tästä osoittamalla hänelle hänen kilpailunumeronsa mustalla taululla. Virheellisestä lähdöstä on seurauksena kolme sijaa huonompi sijoitus kyseisessä erässä (esim. 1>3). Jos kilpailija tekee saman virheen kaksi kertaa peräkkäin, siirretään hänet lähtöryhmityksen viimeiseksi.

13. Vilppilähtö

 Jos kilpailija syyllistyy vilppilähtöön kaksi kertaa peräkkäin, siirretään hänet lähtöryhmityksen viimeiseksi.

14. Ajo kilpailussa

Ajajan on harjoituksissa ja kilpailun aikana ajettava karttia harkiten niin, ettei synny onnettomuusvaaraa tai yhteentörmäystä toisen kilpailijan kanssa. Ajettaessa suoralta rinnakkain kaarteeseen, tulee molempien kuljettajien mahtua ajamaan rinnakkain myös kaarten läpi. Kuljettaja voi valita vapaasti ajolinjansa vain silloin, kun kartit eivät miltään osiltaan ole rinnakkain. Kilpailijan, joka aikoo mennä varikolle tai ratavarikolle, tulee hyvissä ajoin ryhmittyä varikonpuoleiselle kaistalle, antaa merkki kädellä sekä hidastaa vauhtia. Ratavarikolle pysähtynyt kilpailija saa jatkaa kilpailua vain lähimmän ratatuomarin luvalla. Ohjaajat eivät saa SAVO-CUP:ssa vastaanottaa mitään ulkopuolista apua sammuneen auton käynnistykseen, elleivät ole ratavarikolla, pois lukien Cadet luokka. Ohjaajan, joka joutuu keskeyttämään kilpailuerän, tulee nostaa molemmat kädet ylös, ja pidettävä niitä ylhäällä, kunnes huoltaja tms. on suorittanut auton siirron radalta. Polttoainetäydennys radalla on kielletty. Näytettyjä lippumerkkejä on ehdottomasti noudatettava, tottelemattomuus johtaa kilpailun johtajan puhutteluun ja mahdolliseen rangaistukseen. Kun ensimmäinen kilpailija on liputettu maaliin, liputetaan jäljellä olevat ajajat sitä mukaa, kun he ylittävät maaliviivan riippumatta siitä, montako kierrosta he ovat ajaneet.

Kilpailuerän kesto:

 Cadett Min 5 km ja Max 8 km

Micro Min 7 km ja Max 10 km

Raket ja Mini60 Min 7 km ja Max 12 km

Rotax luokat Min 7 km ja Max 12 km

X30 luokat Min 7 km ja Max 12 km

15. Katsastus

Katsastuskohdat:

- SÄÄNTÖKIRJAN 2023 mukaisesti

- ajovarustus

- auton yleinen kunto, ettei sääntöjen vastaisia muutoksia ole tehty

- jarrujen kunto ja säätö sekä polkimet

- vanteet ja ohjaus

- renkaat

- polttoainesäiliö ja letkut

- moottori

- äänenvaimennin

- kilpailunumerot ja kiinnitys

- painojen kiinnitys

Auton tulee olla SÄÄNTÖKIRJAN 2023 mukainen.

**Tarkoituksellisesta sääntökirja rikkomuksista tuomitaan vuoden mittainen osallistumiskielto Savo-Cup kilpailuihin.**

16. Ohjaajakokous

Ilmoittautumisen ja katsastuksen jälkeen pidetään ohjaajakokous, jossa on oltava läsnä kilpailun toimitsijat, kilpailijat ja heidän huoltajansa. Kilpailun johtaja pitää ohjaajakokouksen, jossa käsitellään seuraavat asiat:

**- nimenhuuto luokittain**

**- kerrataan kohdan 10 lippumerkit**

**- kilpailun lähettäjä selvittää lähtötavan**

**- kerrataan mahdolliset erillismääräykset, jotka koskevat ko. osakilpailua.**

17. Kilpailijan ajovarustus

Ajajalla tulee olla asianmukaisesti kiinnitetty päähän hyvin sopiva hyväksytty suojakypärä, hyvä ja särkymätön silmien suojus (visiiri) , kädet kokonaan suojaavat hansikkaat ja nilkat suojaavat jalkineet. Kypärä ja ajohaalari SÄÄNTÖKIRJAN 2023 mukaan.

18. Aika-ajo

Kaikissa osakilpailuissa ajetaan aika-ajot. Aika-ajojen nopein lähtee Masterinä, toinen toisena, jne…Aika-ajot ajetaan luokittain järjestyksessä Cadett, Raket-micro, Raket, Mini 60, Rotax ja X30.

19. Ajotapa

Ajetaan kaksi alkuerää ja finaali. Tulokset finaalin maaliintulojärjestyksen mukaisesti. Ohjaajakokouksessa järjestäjällä ja kilpailijoilla on mahdollisuus valita ajotavaksi perinteinen, englantilainen tai käännetty.

20. Lähtöjärjestys

Ensimmäiseen erään lähdetään aika-ajon tulosten mukaisessa järjestyksessä, toiseen erään ja finaaliin lähdetään edellisen erän tulosten mukaisessa järjestyksessä.

21. Osakilpailun lopputulokset

Osakilpailun lopputulokset määräytyvät finaalin maaliintulojärjestyksen mukaisesti. Tasatuloksen sattuessa aika-ajo ratkaisee tuloksen.

22. Savo - Cup mestaruus

Mestaruus ratkaistaan 2023 kuuden (6) osakilpailussa, joista viisi parasta otetaan huomioon. Mestari on korkeimman pistemäärän saavuttanut kilpailija.

Pisteet lasketaan seuraavasti:

**osakilpailun voittaja 11 pistettä**

**" toinen 9 "**

**" kolmas 8 "**

**" neljäs 7 "**

**" viides 6 "**

**" kuudes 5 "**

**" seitsemäs 4 "**

**" kahdeksas 3 "**

**" yhdeksäs 2 "**

**" kymmenes 1 "**

Pisteiden ollessa tasan on parempi se, jolla on enemmän voittoja, toisia, kolmansia, jne. sijoja. Mikäli tämäkään ei tuo ratkaisua, on tasapisteissä parempi se, joka on saavuttanut korkeamman sijan osakilpailussa, jossa oli eniten osanottajia ja johon molemmat ottivat osaa. Jos tämäkään ei tuo tulosta, jaetaan sijoitus.

23. Kilpailuluokat

**Cadett-luokka**

- SÄÄNTÖKIRJAN 2023 kohdan mukainen

- ajaja täyttää samana vuonna vähintään 6 vuotta, ei yläikärajaa.

- auton paino kuljettajineen **vähintään 88 kg**

**Micro**

- SÄÄNTÖKIRJAN 2023 mukainen

- Moottorina sääntökirjan mukainen kuristettu RAKET 95 tai RAKET 85

- Ikä SÄÄNTÖKIRJAN 2023 mukaan

- Auton paino kuljettajineen vähintään **RAKET 95 102 kg tai RAKET 85 96 kg**

**Raket**

- SÄÄNTÖKIRJAN 2023 mukainen

- moottorina AKK:n luokittelemat yleisluokitustodistuksen mukaiset

moottorit

- ikä SÄÄNTÖKIRJAN 2023 mukaan

- auton paino kuljettajineen vähintään **RAKET 95 112 kg tai RAKET 85 106 kg**

**Mini60**

- SÄÄNTÖKIRJAN 2023 mukainen

- moottorina AKK:n luokittelemat yleisluokitustodistuksen mukaiset

moottorit

- auton paino kuljettajineen **vähintään 112 kg**

**Rotax**

- Rotax Mojo Max Challenge 2023 sääntöjen mukainen

- Moottori ja ikä yllä mainittujen sääntöjen mukaan.

- Auton paino kuljettajineen luokittain.

- Moottorin ei tarvitse olla plommattu.

**X30 - Oman sarjasäännön mukaiset.**

24. Punnitus

Kohdassa 21 määrätyt painot ovat ehdottomia vähimmäisarvoja, ja ne täytyy voida tarkistaa milloin tahansa kilpailun aikana ohjaajan ollessa normaaleissa kilpavarusteissaan. Lisäpainot tulee kiinnittää SÄÄNTÖKIRJAN 2023 mukaisesti. Kilpailupaikalla oleva järjestäjien vaaka on ainoa virallinen vaaka, eikä sitä saa siirtää kilpailun aikana. Saannolliset mittaukset SAVO-CUP:ssa suoritetaan välittömästi kunkin aika-ajosuorituksen jälkeen sekä kunkin luokan kilpailuerissä vähintään kolmelle parhaalle. Mikäli kilpailija ei punnituksessa täytä painovaatimuksia, kilpailijan suoritus hylätään tässä erässä.

25. Auton rakenne

Runko, puskurit, pohja, pyörät, ohjaus, voimansiirto, istuin, ketjusuoja, polkimet, pakoputkisto, polttoainesäiliö, polttoaine sekä muut auton osat tulee olla SÄÄNTÖKIRJAN 2023 mukaiset.

26. Renkaat

SÄÄNTÖKIRJAN 2023 mukaiset.

Kilpailunjohtaja voi antaa määräyksen sadekelin renkaiden käytöstä. Pitokykyä parantavien kemiallisten aineiden käyttö sekä renkaiden lämmittäminen on kielletty.

27. Moottorit

Luokittain SÄÄNTÖKIRJAN 2023 mukaan.

28. Polttoaine

Sääntökirjan 2023 mukainen.

29. Autojen numerointi

Sääntökirjan 2023 mukainen.

Kaudella 2023 Suomessa siirrytään käyttämään kaikissa karting-luokissa mustia numeroita keltaisella numerokilvellä. Sääntömuutos on määritelty tarkemmin kartingin lajisäännöissä. Luokittainen numerojako on määritelty alla.

Numerovaraus aukeaa kaikille avoimeksi **keskiviikkona 18.1.2023 klo 16.00.**
Vuosinumerovaraus löytyy AKK:n sivuilta karting-välilehdeltä tai suoraan klikkaamalla [tästä.](https://www.autourheilu.fi/lajit/karting/vuosinumerot/)
Numeroa varatessa tulee näkyä kilpailijan nimi.

Luokkien numerot 1 – 10 (esim. Mini60:ssä numerot 201-210) varataan automaattisesti AKK:n toimesta edellisvuoden arvosarjasijoitusten (CUP,SJM&SM) mukaisesti kyseisiin luokkiin.
Cadetin (301-310) ja Micro (101-110) -luokkien 1-10 numerot määritellään Flying Finn Raket kansallisen tason sarjapisteiden mukaan.
KZ2-luokan 301-310 numerot määritellään SM-tulosten mukaan.

Iame-, Rotax Max Challenge ja muihin kilpasarjoihin numerot saa sarjan järjestävältä taholta.

**Numerojako luokittain:**

Raket: 1–99
Micro: 101–199
Mini60: 201–299
Cadet: 301–499

OK: 1–99
OK Junior: 101–199
Mini60: 201–299
KZ2: 301–399

Rotax Junior Max / Rotax Mini Max

 - pohja keltainen

 - musta numero

X30 Sarjasäännön mukaan.

30. Kilpailu ohjelma ja yhteyshenkilöt

 **Savo-Cup 2023 kisapäivät**

**KUOPIO: 13.05.2023**

Yhteyshenkilö: Jaakko Ruotsalainen p. 0400577270

Sähköposti: jaska.karting@gmail.com

**VARKAUS: 10-11.6.2023**

Yhteyshenkilö: Esa-Pekka Järvinen p. 046–8515972

Sähköposti: Esapekka71@gmail.com

**LAPINLAHTI: 23-24.6.2023**

Yhteyshenkilö: Kari Mononen p.0401939390

Sähköposti: kari.mononen@kuh.fi

**KITEE 1-2.07.2023**

Yhteishenkilö: Tero Hannonen p. 0503004060

Sähköposti: tero.hannonen@veljeksethannonen.fi

**SAVONLINNA: 15-16.07.2023**

Yhteyshenkilö: Urpo Kosonen P. 050-5670482

Sähköposti: [urpo.kosonen@elisanet.fi](file:///C%3A%5CUsers%5CLapinlahden%20AU%5CDownloads%5Curpo.kosonen%40elisanet.fi)

**JOENSUU: 29-30.07.2023**

Yhteyshenkilö: Jasmin Horttanainen p. 0503061219

Sähköposti: Jasmin\_Horttanainen@hotmail.com

Kilpailuviikolla saa Savo-Cup:ia varten harjoitella kyseisellä radalla ilman ratamaksua, näyttämällä harrastaja/kilpailijalisenssiä. Kilpailupäivänä vapaa harjoittelu päättyy puoli tuntia ennen kilpailun alkua, jonka jälkeen rata suljetaan, suoritetaan ilmoittautuminen, katsastus, ohjaajakokous, päiväkilpailuissa pakollinen harjoitusajo sekä kilpailuerät. Kilpailuaikataulu on sääntöjen liitteenä. Nämä säännöt on käsitelty järjestävien seurojen toimesta ja hyväksytty **kilpailukaudelle 2023.**

32. Kilpailuaikataulu

**Savo-Cup 2023: Kilpailuaikataulu**

**8:00-9:00 Ilmoittautuminen, katsastus**

**9:00-10:45 Harjoittelu ryhmittäin 2 kertaa**

 **Cadett, Micro, Raket, Mini 60, Rotax ja X30**

**11:00 Ohjaajakokous**

**11:45 Aika-ajot ryhmittäin Kaikki luokat 8 min**

**Tauko**

**13:00 Erä I kaikki luokat**

**14:00 Erä II kaikki luokat**

**Tauko**

**15:30 Finaali kaikki luokat**

**17:00 Palkintojenjako**